একেবারেই এটা উপভোক্তার ইচ্ছার মত। সে কোন প্রোডাক্ট কেন ব্যবহার করবে তাতে তাঁর নিজস্ব যুক্তি-ক্রম থাকে। এই কথা বলতে গিয়ে তিনি বলেন, অনলাইনে ধরুন আপনি একটা আইফোন সস্তায় পাচ্ছেন, কখনও ভেবে দেখেছেন কেন, হতেই পারে দোকান থেকে কিনলে আপনি যে ওয়ারেন্টি পলিসিতে কিনবেন অনলাইনে সেটা থাকবে না, কিন্তু তবু অনলাইনে প্রোডাক্টটা দারুণ বিক্রি হচ্ছে। কারণ সাধারণ উপভোক্তা জেনে বুঝে সেটা এভাবেই চাইছে। ফলে উপভোক্তার ইচ্ছে অনুযায়ী যেমন বাজার চলে তেমনি উদ্যোগপতিদের চয়েস বা ইচ্ছে অনুযায়ী বাণিজ্যিক সাফল্য বিকশিত হয়। বাংলা বিহার এবং পূর্বাঞ্চলে পরিকাঠামোর নিরিখে দারুণ কাজ হয়েছে। উদ্যোগপতিরা ধীরে ধীরে এগিয়ে আসছেন নিজেদের দুর্দান্ত আইডিয়া নিয়ে ফলে এখানেও সেই একই জিনিস সম্ভব যা অন্য শহরে হয়েছে। শুধু প্রয়োজন একটা ঠিকঠাক ইকোসিস্টেম। বেঙ্গল চেম্বারের আন্ত্রেপ্রেনিওরশিপ বিজনেস ফোরাম তৈরিই হয়েছে উদ্যোগের পরিবেশ তৈরি করে দিতে। এমন পরিবেশ যেখানে উদ্যোগপতিরা পাবেন ব্যবসা তৈরি করা থেকে ব্যবসা বাড়ানোর সমস্ত রকম সহযোগিতা।